[{"text_idx": "#000006", "text": "La power-point-dosiero de mia prelego kaj la tekstoj uzitaj dum la Ekumenaj Preg\u0302-Momentoj, okazintaj c\u0302e la Kapelo de Fakultato Sankta Marcelina je la 8:30h (do, iomete pli frue ol la oficiala programo de la Kongresoj TAKE/BKE), estas els\u0302uteblaj !Jen ili:Matenaj lau\u0306doj \u2013 15-a semajno \u2013 dimanc\u0302o g\u0302is j\u0302au\u0306do \u2013 TAKE-BKE 10-14-a julio 2011 SPMatenaj lau\u0306doj \u2013 15-a semajno \u2013 dimanc\u0302o g\u0302is j\u0302au\u0306do \u2013 TAKE-BKE 10-14-a julio 2011 SP \u2013 c\u0302efpag\u0302ojRilato inter Katolikismo kaj Esperanto \u2013 C\u0302u eblasFrate en Kristo salutas,Vitor Luiz***********************************"}, {"text_idx": "#000007", "text": "Foto de la kapelo de fakultato, kie okazis la supre menciitaj kongresoj de Esperanto:"}, {"text_idx": "#000008", "text": "Raporteto pri la preg\u0302-momentoj dum lasta kongreso en Brazilo"}, {"text_idx": "#000009", "text": "Jam pasis pli ol du semajnoj ekde la finig\u0302o de la 46-a Brazila Kongreso de Esperanto (BKE), 31-a Brazila Esperantista Junulara Kongreso (BEJK) kaj 8-a Tutamerika Kongreso de Esperanto (TAKE), kiuj okazis samtempe kaj samloke: de la 9-a g\u0302is la 14-a de julio en Fakultato Sankta Marcelina en kvartalo Perdizes, urbo San-Pau\u0306lo, Brazilo. Pro miaj taskoj en San-Pau\u0306lo kaj en Kuritibo mi ne havis sufic\u0302an tempon por skribi, sed nun mi liberig\u0302is kaj tiel povas rakonti al vi kelkajn aspektojn de katolika / ekumena agado dum tiu granda evento."}, {"text_idx": "#000010", "text": "Lau\u0306 mi informis per retmesag\u0302o, mi zorgis pri la matena kunpreg\u0302ado en la kapelo de tiu katolika fakultato; por tiu afero, estis verkita la bros\u0302ureto \u201cMatenaj Lau\u0306doj\u201d (disponebla c\u0302e supra parto de tiu c\u0302i pag\u0302o), kies enhavo estas la matenaj lau\u0306doj de tiuj tagoj lau\u0306 la liturgia romkatolika kalendaro, ete adaptita por aspekti pli ekumene. Dimanc\u0302e kaj lunde aperis mi kaj mia venezuela-brazila-anglikana amiko Leysester Miro\u0301, sed marde kaj merkrede aperis aliaj esperantistoj, katolikaj kaj nekatolikaj, kaj sep homoj kunpreg\u0302is dum la lastaj du matenaj preg\u0302-momentoj. Wandemberg Farias (el Fortalezo, Cearao), Amarilio Carvalho (el Mato-Grosso) kaj Paulo Sergio Viana (el San-Pau\u0306lo), inter aliaj brazilanoj, partoprenis nian kunpreg\u0302adon kun g\u0302ojo. La etoso estis tre humila, trankvila kaj agrabla al c\u0302iuj c\u0302eestantoj, favora al silentig\u0302o ene de bruoplena urbo San-Pau\u0306lo, kaj tiuj aspektoj multe plac\u0302is al ni. Eble la suba alineo, elprenita el retejo de brazila E-ligo ( vizitita en la 31-a de julio) kaj tradukita de mi el la portugala, donos per aliaj vortoj la saman bildon pri la preg\u0302-momentoj:"}, {"text_idx": "#000011", "text": "\u201cEtoso de ekumenismo regis la Kongresegon 2011. La altaro de la kapelo, kiu estas c\u0302e la ter-etag\u0302o de la Fakultato Sankta Marcelina, estis respektoplene kovrita de Esperanto-flago kvazau\u0306 liturgia tuko. Tie estis realigataj, c\u0302iumatene, renkontig\u0302oj ekumenaj de kunpreg\u0302ado, arang\u0302itaj de Internacia Katolika Unuigxo Esperantista (IKUE).\u201d"}, {"text_idx": "#000012", "text": "[\u201cUm clima de ecumenismo dominou o Congressa\u0303o 2011. A capela, situada no sagua\u0303o das Faculdades Santa Marcelina, teve seu altar respeitosamente forrado com a bandeira do Esperanto. Naquele local eram realizadas, todas as manha\u0303s, reunio\u0303es ecume\u0302nicas de prece, organizadas pela Unia\u0303o Internacional Cato\u0301lico-esperantista (IKUE).\u201d]"}, {"text_idx": "#000013", "text": "Alia speciala partoprenanto de niaj preg\u0302-momentoj estis Fratino Zenaide, kiu apartenas al la kongregacio Fratinoj Marcelinanaj, kiu respondecas pri tiu fakultato, pri lernejoj kaj hospitaloj en aliaj urboj; s\u0302i plenatente kaj simpatie partoprenis kaj multege helpis nin dum la tuta kongreso, ne nur en la preg\u0302-momentoj sed ankau\u0306 en aliaj partoj. S\u0302i parolis pri katolikaj aferoj al tiuj, kiuj alproksimig\u0302is al s\u0302i por konversacii kaj dum la kongreso s\u0302i interesig\u0302is multe pri Esperanto tiel, ke s\u0302i proponos la internacian lingvon kiel parton de fakultata kurso pri Eksterlandaj Interrilatoj post la afabla amikig\u0302o de s\u0302i kun pluraj esperantistoj."}, {"text_idx": "#000014", "text": "La matenaj lau\u0306doj estis preg\u0302ataj simile al la sistemo de dimanc\u0302aj vesperaj lau\u0306doj c\u0302e Skajpo: c\u0302iu persono eldiris po unu linion au\u0306 alineon. Kelkaj homoj ne parolis sed akompanis la kunpreg\u0302adon atente, kaj post la finig\u0302o de niaj kongresoj la bros\u0302uretoj presitaj estis je dispono de c\u0302iuj, kaj neniu bros\u0302ureto restis en la kapelo !"}, {"text_idx": "#000016", "text": "La 10-an de julio posttagmeze mi prelegis dum 40 minutoj pri la temo supre menciita, kadre de TAKE. Mia c\u0302efa ideo estis pripensigi c\u0302iujn pri la komunaj vojoj, celoj, punktoj de unuig\u0302o dezirindaj kaj, male, la maldezirindaj aferoj kiuj povas okazis inter ili. Alivorte, per simplaj demandoj \u201cc\u0302u eblas?\u201d, \u201ckiel eblas?\u201d, \u201ckial eblas?\u201d, ktp., la prelego intencis stimuli, ke c\u0302iu el ni profundig\u0302u je tiu esplorado, c\u0302u kiel katolikoj, c\u0302u kiel nekatolikoj. C\u0302eestis c\u0302irkau\u0306 15 personoj al tiu prelego (malmultaj, c\u0302u ne? sed la konkurenco estis granda...), kelkaj el ili afable montris siajn ideojn kaj demandojn post la prezentado."}, {"text_idx": "#000017", "text": "Unu demando estis la jena: \u201cc\u0302u la katolikoj nuntempe uzas Esperanton por disvastigi la katolikan doktrinon? kiamaniere?\u201d. Mia respondo estis malgranda kaj temis nur pri klarigo, ke ekzistas retejoj de kristana enhavo (ekz. Kristanaj Fontoj \u2015 ), de katolikaj E-asocioj (ekz. IKUE), de Radio Vatikana en Esperanto, kaj aliaj, per kiuj oni trovas (ankau\u0306) katolikajn tekstojn. Tamen, mi kredas, ke tiu demando estas dau\u0306ra instigo, ke katolikoj virtuale kaj reale uzu Esperanton por disvastigi katolikismon kaj por fari ekumenismon kaj interreligian dialogon."}, {"text_idx": "#000018", "text": "Alia reago aperis kaj donis esperon al mi: la eks-prezidanto de brazila E-ligo, d-ro Jose\u0301 Passini, disponigis sin iri al ie ajn en Brazilo (c\u0302ar li povas vojag\u0302i je propra kosto) helpi esperantistajn katolikojn, kiuj bezonas preleganton por diskonigi Esperanton kaj instigi la katolikojn al lernado. Li estas spiritisto kaj scias, ke multaj fus\u0302e diskonigis Esperanton en Brazilo kiel spiritisman aferon; li scias, ke Esperanto tute ne estas tia afero kaj lia helpo-preteco certe estos valora al tiuj, kiuj au\u0306skultos lin."}, {"text_idx": "#000019", "text": "La tria menciinda reago venis el Leysester Miro\u0301, kiu ankau\u0306 sin disponigis al pripensado kaj agado en ekumena nivelo per Esperanto dum kunpreg\u0302adoj au\u0306 sociaj agadoj; pro tio estas rimarkeble, ke ekumenismo estas fekunda kampo de agado por c\u0302iuj kristanoj."}, {"text_idx": "#000020", "text": "Mi g\u0302ojis pro la eblo prelegi dum kongreso kaj pro la akceptemo, kiun mi rimarkis c\u0302e la respondeculo pri la programo, s-ro James Piton (c\u0302efdelegito de UEA por Brazilo). Li ne nur afable akceptis mian proponon prelegi pri tiu temo, sed ankau\u0306 helpis min je c\u0302iuj detaloj kaj dankis al mi pro la \u201ckatolika\u201d prezentado. Nedankinde !"}, {"text_idx": "#000022", "text": "Post repensi pri la spertoj dum la kongresoj, mi kredas, ke eblas al ni substreki kelkajn ideojn, kiuj, dum venontaj kongresoj, kredeble donos al ni forton kiel esperantistoj el cxiuj kristanaj branc\u0302oj:"}, {"text_idx": "#000023", "text": "1) fari, ke en c\u0302iuj eventoj en nacia nivelo estu preg\u0302-momentoj, ekumenaj au\u0306 ne, ekz.: la matenaj lau\u0306doj, kunpreg\u0302ado de rozario, diservoj, mesoj, ktp., lau\u0306 la ebloj de la kristanaj partoprenantoj;"}, {"text_idx": "#000024", "text": "2) arang\u0302i kunvenojn (ekumenajn au\u0306 ne) por ke ni babilu pri niaj spertoj ene de niaj lokaj komunumoj, pri niaj realigoj rilate al Esperanto en nia religio, pri pas\u0302oj bonaj kaj malbonaj, ktp., celante, ke oni interamikig\u0302u kaj inters\u0302ang\u0302u ideojn, novaj\u0302ojn, raportojn pri agadoj, kaj cetere;"}, {"text_idx": "#000025", "text": "3) presi kaj disdoni faldfoliojn kun informoj pri katolikaj aferoj en Esperanto, kun bibliaj mesag\u0302oj, kun preg\u0302oj kutimaj en kristanaj preg\u0302ejoj, ktp.; eblas ankau\u0306 disdoni alispecajn kristanajn materialojn, kiel bildkartojn, pag\u0302o-markilojn, kaj cetere;"}, {"text_idx": "#000026", "text": "4) uzi la momenton de E-kongresoj por babili ankau\u0306 pri sociaj agadoj, kiujn oni povas fari: ekzemplo venas de antau\u0306 tri jaroj, kiam IKUE kolektis monon por sendi al episkopo Gyorgy Jakubinyi en Rumanio helpante la maljunajn pastrojn de lia diocezo."}, {"text_idx": "#000028", "text": "Do, se iu el tiuj c\u0302i diskut-listoj partoprenis la kongresojn en Brazilo kaj volas montri al ni siajn ideojn, impresojn pri la eventoj, kaj pensojn koncerne al la agado katolika kaj ekumena de esperantistoj, bonvole sendu mesag\u0302ojn por ke ni ric\u0302ig\u0302u je ideoj kaj nia agado estu kiel eble plej multe fruktodona."}, {"text_idx": "#000029", "text": "Ke la graco de Dio estu kun ni !"}, {"text_idx": "#000030", "text": "Frate en Kristo salutas c\u0302iujn,Vitor Luizwww.vitor.6te.net"}]